Diaes vije bet din chom diseblant dirak al levr-mañ, skrivet gant unan eus ar skrivagnerien em eus ar brasañ doujañs evito, gant ar pell e vezer kaset gant e ijinadennoù.  Unan eus gwellañ perzhioù al levr-mañ eo stil Orson Scott Card : ha pa vije en ul levr neus istor ebet ennañ e chom plijus tre da lenn, dont a ra a-benn ar skrivagner da fourrañ  ur bern istorigoù diwar-benn e vuhez ha geneliezh e romantoù, ha da implijout ur bern skouerioù a-hend-all, tennet eus al lennegezh emañ o kaozeal diwar he fenn. En ul lech bennak e lak anezhañ e-unan da farouell o klask gwerzhañ un dra bennak dan dremenidi war ar marchad, ha gwir eo e chell e don tostaat eus se a-wezhioù, gant ar sklaer hag eeun meo e lavar, met dreist pep tra eo ar santimant a chom hini ul lennadenn blijus ha didaktik.  Non ket sur e vije un hentenn beurvat evit en em lakaat da  skrivañ avat, daoust ma nem bije netra da rebech ouzh ar chuzulioù a ro : ar fed e vijent kontet kentoch eget listennet a lak diaes an implij anezho. Kalz a guzulioù damheñvel kinniget en un doare berroch em eus kavet neus ket pell zo war lechienn ar gazetenn Solaris. E levr Orson Scott Card nem eus ket kavet dedennus, kennebeut, ar chuzulioù o tennañ dar chempouez etre ar vuhez familh hag al labour skrivañ, pe an alioù leun a furnez (met ken anat…) diwar-benn merañ an archant a zeu diwar al labour graet (marteze eo ivez dre ma ne chell ket dedennañ seurt traoù skrivagner brezhoneg ebet…). Plijout a ra din, koulskoude, keñveriañ sevenadur ar Stadoù-Unanet gant hon hini.  Desket e vez a bep seurt, diwar-benn ar soñjoù, an itrik, an tudennoù hag o fsikologiezh (daoust ma ne vije ket ken aes hag ar pezh a ziskouez, eñ hag en deus ar stek evit se !), ar savboent… dam chentañ lennadenn em boa kavet un tammig enoeüs ar pajennoù  niverus diwar-benn an diforch etre skiant-faltazi ha moliach, met a-benn ar fin e kav din e teuont a-reizh, talvoudus eo gouzout ar pezh emaer och ober ! Alies e chomen etre daou e oberennoù Orson Scott Card hag a dremen en ur bed a seblant bezañ krennamzerel da gentañ (un tammig evel en Enez ar Vertuz Youenn Olier).  Dedennus kenañ e kavan al levr-mañ gant Orson Scott Card evit kompren gwelloch an oberennoù skiant-faltazi pe moliach a blij din kement, intrañ un tammig muioch huderezh al  levrioù-beajiñ-meur-se. Lennet e vez levr didaktik Orson Scott Card meur a wezh, digudenn, gant an niver a draoù dedennus a zo e-barzh. Talvezout a ra ar boan e brenañ.